
1. ΣΥΣΤΗΜΑ ΑΥΤΟΜΑΤΟΥ ΚΑΙ ΑΠΟΜΑΚΡΥΣΜΕΝΟΥ ΧΕΙΡΙΣΜΟΥ 
I. Αντικείμενο
Το έργο αφορά την εγκατάσταση συστήματος αυτοματισμού και την κεντρική παρακολούθηση και διαχείριση των υφιστάμενων συγκροτημάτων πυρόσβεσης στα ΚΔΑΥ Αλεξανδρούπολης, Πάτρας, Καλαμάτας και Ηρακλείου.

Ειδικότερα, στα ΚΔΑΥ Αλεξανδρούπολης, Καλαμάτας και Ηρακλείου περιλαμβάνονται:
· Συγκρότημα ΜΥΠΔ 
· Συγκρότημα ΔΚ 
· Σύστημα κατάσβεσης πλατείας με κανόνι 
· Σύστημα κατάσβεσης χώρου αποθήκευσης με αφρό 
Στο ΚΔΑΥ Πάτρας περιλαμβάνονται:
· Συγκρότημα ΜΥΠΔ 
· Συγκρότημα ΔΚ 
· Σύστημα κατάσβεσης πλατείας με κανόνι

II. Λειτουργία συστήματος
• Θα κατασκευαστεί αυτοματισμός ώστε κάθε συγκρότημα να μπορεί να εκκινείται τόσο απομακρυσμένα από τον χώρο παρακολούθησης του φύλακα όσο και τοπικά σε κάθε συγκρότημα.
• Αν η πρώτη μηχανή δεν εκκινήσει (λόγω σφάλματος καυσίμου, μπαταρίας ή μηχανικής βλάβης), το σύστημα θα εκκινεί αυτόματα τη δεύτερη.
• Το σύστημα θα δίνει σήμα εντολής εκκίνησης τόσο προς τον αφροποιητή όσο και προς το κανόνι, με πρόβλεψη fail-safe (αν χαθεί το σήμα, να μην εκκινήσει τίποτα).
• Η εκκίνηση και η ενημέρωση κατάστασης μέσω ενδείξεων θα είναι διαθέσιμες και από τον χώρο παρακολούθησης του φύλακα.
• Το σύστημα θα παρέχει σαφές σήμα/ένδειξη σε περίπτωση προβλήματος, ώστε να ενημερώνεται ο χειριστής και να ενεργοποιεί το κουμπί εκκίνησης. Η λογική αυτή ισχύει για όλα τα συγκροτήματα, τους αφροποιητές και το κανόνι.
III. Θέσεις λειτουργίας
• Το σύστημα βρίσκεται σε μόνιμη βάση σε κατάσταση ετοιμότητας.
• Αλλαγή βανών, αισθητήρων και επαφών για να υποστηρίζεται πλήρης παρακολούθηση.
• Η δοκιμή θα πραγματοποιείται μόνο τοπικά
• Στην κατάσταση δοκιμής πραγματοποιείται ενεργοποίηση χωρίς άνοιγμα βανών αφρού.
• Κατά τη δοκιμή θα λειτουργούν και οι δύο μηχανές, με ελάχιστο χρόνο 4 λεπτά συνολικά (2 λεπτά ανά πετρελαιοκινητήρα).
IV. Υποχρεωτική δοκιμή όλων των συγκροτημάτων
• Καθημερινή δοκιμή διάρκειας τουλάχιστον 4 λεπτών για όλα τα συγκροτήματα (2 λεπτά ανά πετρελαιοκινητήρα), ηλεκτροκινητήρα και jokey.
• Η δοκιμή καταγράφεται αυτόματα στο σύστημα και η καταγραφή θα δείχνει ρητά ποια μηχανή δοκιμάστηκε.
• Υποχρεωτική επαναφοράς του εξοπλισμού σε κατάσταση ετοιμότητας μετά τον έλεγχο.
• Σε περίπτωση που δεν έχει ολοκληρωθεί η δοκιμή της προηγούμενης ημέρας ή το σύστημα δεν έχει επανέλθει σε κατάσταση ετοιμότητας, ο αυτοματισμός δεν θα επιτρέπει την εκκίνηση της παραγωγικής διαδικασίας, έως ότου εκτελεστούν και ολοκληρωθούν επιτυχώς οι δοκιμές όλων των απαιτούμενων συστημάτων.
V. Τοπικός χειρισμός ανά συγκρότημα αφροποίησης
• Κουμπί start/stop κάθε μηχανής και κεντρικό σύστημα ελέγχου για το άνοιγμα και το κλείσιμο όλων των θυρών απομόνωσης της πλατεία
• Ενδείξεις: πρεσοστάτης ελαίου, τάση μπαταρίας, στάθμη νερού, στάθμη αφρού, στάθμη πετρελαίου.
• UPS και μπαταρίες εφεδρείας με ελάχιστη αυτονομία 1 ώρα.
VI. Χειρισμός κανονιού
• Απομακρυσμένος χειρισμός των 6 κινήσεων από τον χώρο παρακολούθησης.
•Αυτόματη στόχευση. Η αυτόματη στόχευση θα ενεργοποιείται μόνο κατόπιν εντολής του χειριστή από τον κεντρικό πίνακα. Μετά την εντολή, το κανόνι θα στρέφεται αυτόματα προς προκαθορισμένο σημείο ή προς το σημείο που θα υποδεικνύει το σύστημα πυρανίχνευσης/κάμερας.
VII. Παρακολούθηση μέσω καμερών
• Εγκατάσταση καμερών και διασύνδεση κατά προτίμηση με το υφιστάμενο σύστημα καταγραφής/απεικόνισης. Σε περίπτωση που δεν επαρκεί το υπάρχον, να εγκατασταθεί νέο καταγραφικό με περισσότερες θέσεις.
• Κάλυψη στον χώρο κάθε αφροποίησης και επάνω στο κανόνι.
VIII. Συγκροτήματα ΜΥΠΔ και ΔΚ
• Αυτόματη λειτουργία ως προς πίεση σε φωλιές/sprinklers.
• Αυτόματο άνοιγμα/κλείσιμο βανών για τις δοκιμές
• Παρακολούθηση θέσεις όλων των βανών άνοιγμα/κλείσιμο.
• Αλλαγή βανών, αισθητήρων και επαφών για να υποστηρίζεται πλήρης παρακολούθηση.
• Τοπική χειροκίνητη λειτουργία διαθέσιμη.
IX. Κεντρικός πίνακας χώρου παρακολούθησης/φύλακα
• Κουμπί start/stop για κάθε συγκρότημα μηχανής και κεντρικό σύστημα ελέγχου για το άνοιγμα και το κλείσιμο όλων των θυρών απομόνωσης της πλατεία
•Ενδείξεις: πρεσοστάτης ελαίου, τάση μπαταρίας, στάθμη νερού, στάθμη αφρού, στάθμη πετρελαίου, κατάσταση βανών, πυρανίχνευση, πίεση σε φωλιές/sprinklers.
• UPS και μπαταρίες με αυτονομία 1 ώρα.
• Τοπικός πίνακας απεικόνισης πυρανίχνευσης και τοπική σειρήνα.
X. Διασύνδεση
• Ζεύξη με οπτική ίνα, με σκάψιμο και τοποθέτηση σε υπόγειες σωληνώσεις όπου απαιτείται.
• Για κοντινές αποστάσεις, χρήση καλωδίου UTP επίσης σε υπόγειες σωληνώσεις (χωρίς εναέρια διέλευση).
• Ενσωμάτωση στάθμεων/ενδείξεων σε πλατφόρμα διαδικτύου.













2. ΣΥΣΤΗΜΑ ΑΥΤΟΜΑΤΗΣ ΚΑΤΑΣΒΕΣΗΣ ΥΠΟΣΤΑΘΜΟΥ ΜΕΣΗΣ ΤΑΣΗΣ – ΚΔΑΥ ΗΡΑΚΛΕΙΟΥ
I. Αντικείμενο
Το έργο αφορά τη μελέτη, προμήθεια, εγκατάσταση και θέση σε λειτουργία συστήματος αυτόματης κατάσβεσης με διοξείδιο του άνθρακα (CO₂), για την προστασία του χώρου του μετασχηματιστή Μέσης Τάσης του ΚΔΑΥ Ηρακλείου.
Το σύστημα θα ενσωματωθεί στον υφιστάμενο πίνακα πυρανίχνευσης του ΚΔΑΥ Ηρακλείου και θα διασυνδεθεί με το κεντρικό σύστημα παρακολούθησης που προβλέπεται στο αντικείμενο 1.
II. Κανονιστικό πλαίσιο
Η μελέτη και εγκατάσταση θα πραγματοποιηθούν σύμφωνα με την ισχύουσα νομοθεσία και, κατά περίπτωση:
• ΚΥΑ 136860/1673/Φ15/2018, όπως ισχύει.
• NFPA 12 – Standard on Carbon Dioxide Extinguishing Systems.
• ΕΛΟΤ EN 15004-1 – Συστήματα πυρόσβεσης με αέρια μέσα.
• Π.Δ. 41/2018, όπου εφαρμόζεται.
• Ισχύουσες Πυροσβεστικές Διατάξεις.
III. Μελέτη και σχεδιασμός
Πριν από την εγκατάσταση θα πραγματοποιηθεί επιτόπια αυτοψία και θα εκπονηθεί οριστική μελέτη εφαρμογής, η οποία θα περιλαμβάνει κατ’ ελάχιστον:
• Υπολογισμό του προστατευόμενου όγκου και της απαιτούμενης συγκέντρωσης CO₂.
• Υπολογισμό της απαιτούμενης ποσότητας κατασβεστικού μέσου.
• Υδραυλικό υπολογισμό και διαστασιολόγηση του δικτύου σωληνώσεων και των ακροφυσίων.
• Καθορισμό αριθμού, χωρητικότητας και θέσης των φιαλών CO₂.
• Καθορισμό θέσεων ανιχνευτών, κομβίων, σειρήνων και λοιπού εξοπλισμού.
• Έλεγχο της ανάγκης εγκατάστασης διάταξης εκτόνωσης υπερπίεσης/υποπίεσης (venting damper).
• Σχέδια κάτοψης, συνδεσμολογίας και λειτουργίας του συστήματος.
IV. Σύστημα αυτόματης κατάσβεσης CO₂
Το σύστημα θα περιλαμβάνει κατ’ ελάχιστον:
• Πιστοποιημένες φιάλες CO₂ κατάλληλης χωρητικότητας.
• Βαλβίδες ενεργοποίησης και διατάξεις ασφαλείας.
• Δίκτυο σωληνώσεων κατάλληλο για σύστημα CO₂.
• Ακροφύσια εκτόνωσης.
• Όλα τα απαιτούμενα στηρίγματα, εξαρτήματα και παρελκόμενα.
• Αυτόματη και χειροκίνητη ενεργοποίηση.
• Απαιτούμενες σημάνσεις ασφαλείας.
Η τελική διαστασιολόγηση και επιλογή του εξοπλισμού θα προκύψουν από την οριστική μελέτη.
V. Πυρανίχνευση και αυτοματισμοί
Το σύστημα κατάσβεσης θα ενσωματωθεί στον υφιστάμενο πίνακα πυρανίχνευσης του ΚΔΑΥ Ηρακλείου.
Θα περιλαμβάνονται κατ’ ελάχιστον:
• Έλεγχος καταλληλότητας και διαθέσιμης χωρητικότητας του υφιστάμενου πίνακα.
• Όλες οι απαιτούμενες επεκτάσεις, μονάδες εισόδων/εξόδων και προγραμματισμός.
• Κατάλληλοι αυτόματοι ανιχνευτές.
• Κομβίο χειροκίνητης ενεργοποίησης.
• Διάταξη αναστολής/ακύρωσης εκτόνωσης, όπου απαιτείται.
• Ηχητική και οπτική προειδοποίηση πριν από την εκτόνωση CO₂.
• Προκαθορισμένη χρονική καθυστέρηση πριν από την εκτόνωση.
• Ενδείξεις κατάστασης, βλάβης και ενεργοποίησης.
• Απαιτούμενα interlocks με τον εξαερισμό και τις λοιπές εγκαταστάσεις του χώρου.
Δεν προβλέπεται εγκατάσταση νέου κεντρικού πίνακα πυρανίχνευσης. Σε περίπτωση που ο υφιστάμενος πίνακας δεν μπορεί τεχνικά να υποστηρίξει το σύστημα, αυτό θα πρέπει να δηλωθεί και να τεκμηριωθεί στην προσφορά.
VI. Διασύνδεση με το κεντρικό σύστημα παρακολούθησης
Το σύστημα αυτόματης κατάσβεσης του Υποσταθμού Μέσης Τάσης θα διασυνδεθεί με το κεντρικό σύστημα παρακολούθησης/φύλακα που προβλέπεται στο αντικείμενο 1.
Στο κεντρικό σύστημα θα απεικονίζονται κατ’ ελάχιστον:
• Κατάσταση ετοιμότητας του συστήματος.
• Σήμα βλάβης.
• Ενεργοποίηση πυρανίχνευσης/συναγερμού.
• Κατάσταση προειδοποίησης πριν από την εκτόνωση CO₂.
• Ενεργοποίηση του συστήματος κατάσβεσης/εκτόνωση CO₂.
• Κατάσταση απομόνωσης ή απενεργοποίησης του συστήματος.
Η διασύνδεση θα πραγματοποιηθεί μέσω του συστήματος αυτοματισμού και της υποδομής επικοινωνίας που προβλέπεται στο αντικείμενο 1.
Δεν προβλέπεται απομακρυσμένη ενεργοποίηση της εκτόνωσης CO₂ από το κεντρικό σύστημα παρακολούθησης.
VII. Έλεγχοι και δοκιμές
Πριν από την παράδοση του συστήματος θα πραγματοποιηθούν κατ’ ελάχιστον:
• Καθαρισμός και δοκιμή πίεσης/στεγανότητας του δικτύου.
• Έλεγχος λειτουργίας πυρανίχνευσης και αυτοματισμών.
• Έλεγχος αυτόματης και χειροκίνητης ενεργοποίησης.
• Έλεγχος ηχητικών και οπτικών προειδοποιήσεων και της χρονικής καθυστέρησης.
• Έλεγχος των interlocks.
• Έλεγχος της ορθής απεικόνισης των σημάτων στον υφιστάμενο πίνακα πυρανίχνευσης και στο κεντρικό σύστημα παρακολούθησης.
• Room Integrity Test (Door Fan Test), εφόσον απαιτείται από τη μελέτη και το εφαρμοζόμενο πρότυπο.
• Έλεγχος της διάταξης εκτόνωσης υπερπίεσης/υποπίεσης, εφόσον απαιτηθεί.
VIII. Παραδοτέα
Με την ολοκλήρωση του έργου θα παραδοθούν:
• Οριστική μελέτη και υδραυλικοί υπολογισμοί.
• As-built σχέδια.
• Ενημερωμένα σχέδια πυρανίχνευσης, αυτοματισμών και διασύνδεσης με το κεντρικό σύστημα παρακολούθησης.
• Τεχνικά φυλλάδια και πιστοποιητικά του εγκατεστημένου εξοπλισμού.
• Πρωτόκολλα δοκιμών και ελέγχων.
• Οδηγίες λειτουργίας και συντήρησης.
• Εκπαίδευση του αρμόδιου προσωπικού.


3. ΠΑΡΑΤΗΡΗΣΕΙΣ
1. Η σύνδεση του ηλεκτρολογικού δικτύου θα πρέπει να γίνει υπόγεια, με βάση τους κανόνες της τεχνικής και της ασφάλειας. 
2. Όλα τα υλικά που θα προκύψουν από εκσκαφές, εξυγιάνσεις κ.λ.π. θα απομακρυνθούν με ευθύνη του εργολάβου.
3. Θα πρέπει να δοθεί μεγάλη προσοχή στα σημεία που διέρχονται σωλήνες ή καλώδια, με την αποκατάστασή τους να βαρύνει αποκλειστικά τον εργολάβο.
4. Στην οικονομική προσφορά θα συμπεριλαμβάνεται κάθε είδους ασφαλιστική δαπάνη.
5. Τυχόν άλλες εισφορές συμπεριλαμβάνονται στην προσφορά και καλύπτονται από τον εργολάβο.
6. Με ευθύνη του εργολάβου δρομολογούνται και εκδίδονται οι σχετικές αδειοδοτήσεις (πχ ανυψωτικά) που τυχόν απαιτούνται
7. Απαραίτητη η ανάληψη της ευθύνης σε ότι αφορά μέτρα Υγιεινής και Ασφάλειας.
8. Ο ανάδοχος θα πρέπει να φροντίσει για την ύπαρξη Τεχνικού ασφαλείας, την έκδοση όλων των  αδειών αλλά και την ενημέρωση όλων όσων προβλέπονται για την έναρξη, εκτέλεση  και την ολοκλήρωση των εργασιών  
Ο τεχνικός ασφαλείας θα πρέπει να φροντίσει για : 
a. όλα τα ΜΑΠ  που απαιτούνται την ύπαρξη και την χρήση αυτών. 
b. τα μηχανήματα και τα οχήματα που θα χρησιμοποιηθούν να έχουν τις κατάλληλες αδειοδοτήσεις και ασφάλειες 
c. Οι εργαζόμενοι που θα χρησιμοποιηθούν να έχουν την κατάλληλη ειδίκευση και ασφάλιση 
d. Το κάπνισμα επιτρέπεται μόνο σε ειδικούς χώρους
e. η κίνηση των συνεργείων θα γίνεται μόνο σε οριοθετημένους χώρους
9. Υποχρεωτική η συμπλήρωση του Δελτίου Τεχνικών Στοιχείων που επισυνάπτεται (Όχι με παραπομπή στην τεχνική προσφορά)

